**A****PSTIPRINĀTS**

Iepirkuma komisijas

2017. gada 27.jūnijā sēdē

(protokols Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētāja J.Lepiksone

*Saskaņā ar Publisko iepirkumu likuma 9.pantu*

*Slimību profilakses un kontroles centra organizētā iepirkuma*

**“Atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā”**

 (iepirkuma identifikācijas Nr. SPKC 2017/13)

***INSTRUKCIJA PRETENDENTIEM***

# Pasūtītājs: Slimību profilakses un kontroles centrs, reģ. Nr. 90009756700, Duntes iela 22, K-5, Rīga, LV-1005, tālrunis 67501590, fakss 67501591.

# Iepirkuma priekšmets un CPV kods: atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā, CPV kods: 73000000-2, regulārs pētījums..

# Līguma izpildes vieta: Latvijas Republika.

# Kontaktpersona: Juridiskā atbalsta un iepirkumu nodaļas vecākais juriskonsults Jānis Jakobovičs, tālr.: 67387674, e-pasts: janis.jakobovics@spkc.gov.lv.

# Informācijas sniegšana: ja piegādātājs ir laikus pieprasījis papildu informāciju par iepirkuma instrukcijas prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski un/vai pa faksu un/vai pa pastu) ieinteresētajam piegādātājam, kas uzdevis jautājumu par iepirkuma instrukciju, ievieto šo informāciju internetā mājaslapā <https://www.spkc.gov.lv/lv/rightmenu/publiskie-iepirkumi> pie iepirkuma instrukcijas.

# Piedāvājuma iesniegšana:

## piedāvājumu iesniegšanas vieta – Slimību profilakses un kontroles centrs, Duntes iela 22, k-5, Rīga, LV-1005, 212. kabinets;

## piedāvājumu iesniegšanas laiks – līdz 2017. gada 10.jūlija plkst.10:00;

## piedāvājumu var iesniegt personīgi vai nosūtīt pa pastu slēgtā, ar uzņēmuma zīmogu apzīmogotā aploksnē vai cita veida necaurspīdīgā iepakojumā, uz tā norādot:

### 6.3.1. pretendenta nosaukumu, adresi, kontakttālruni un faksa numuru;

### 6.3.2. norādi, kas satur iepirkuma nosaukumu un identifikācijas numuru;

### 6.3.3. norādi „Neatvērt līdz 2017. gada 10.jūlija plkst. 10:00”.

## pretendents piedāvājumu iesniedz 2 (divos) eksemplāros ar norādi „ORIĢINĀLS” un „KOPIJA”;

## pēc piedāvājuma iesniegšanas termiņa beigām pretendents savu piedāvājumu nevar mainīt, grozīt, papildināt vai labot;

## visi izdevumi, kas saistīti ar piedāvājuma sagatavošanu un iesniegšanu, jāsedz pretendentam;

## piedāvājumi, kas iesniegti pēc Instrukcijas 6.2. apakšpunktā norādītā termiņa, netiks vērtēti.

# Piedāvājuma noformēšana:

## piedāvājumam jāatbilst Instrukcijai un tās pielikumiem;

## piedāvājums jāiesniedz atbilstoši pielikumos pievienotajām formām;

## piedāvājuma dokumenti jāiesniedz latviešu valodā. Piedāvājumam jābūt caurauklotām (caurauklotam) vienā sējumā un piedāvājuma lapām jābūt secīgi sanumurētām. Uz piedāvājuma pēdējās lapas aizmugures caurauklošanai izmantojamais diegs nostiprināms ar pārlīmētu papīru, uz tā norādāms cauraukloto lapu skaits, ko ar savu parakstu un pretendenta zīmogu apliecina pretendenta pārstāvis;

## piedāvājumu paraksta persona, kurai ir pārstāvības tiesības. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;

## piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā;

## piedāvājuma dokumentiem ir jābūt noformētiem atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība” un Dokumentu juridiskā spēka likumam.

# Iepirkuma priekšmets: atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā. Iepirkuma priekšmets nav dalīts daļās, pretendentam piedāvājums jāiesniedz par pilnu apjomu saskaņā ar Instrukcijas 1.pielikuma formu.

# Kvalifikācijas prasības pretendentam:

## pretendents ir reģistrēts normatīvajos aktos noteiktajā kārtībā;

## pretendents pēdējo 3 (trīs) gadu laikā (skaitot līdz piedāvājuma iesniegšanas termiņam) ir veicis vismaz vienu pētījumu sabiedrības veselības jomā;

## pretendents nodrošina nepieciešamo personālu pakalpojumu izpildei, t.i., pakalpojuma sniegšanā uz visu pakalpojuma īstenošanas periodu pretendents piesaista sekojošus speciālistus, kuru izglītība, pieredze un kvalifikācija atbilst šādām minimālajām prasībām:

### (vienu) sertificētu ārstniecības personu ar ne mazāk kā 2 (divu) gadu pieredzi HIV, hepatītu B un C, kā arī sifilisa ekspresdiagnostikas veikšanā un pirms un pēctesta konsultāciju sniegšanā;

### (vienu) pētnieku:

## kuram ir vismaz maģistra grāds medicīnas zinātņu nozarē vai socioloģijā;

## kurš pēdējo 3 (trīs) gadu laikā (skaitot līdz piedāvājuma iesniegšanas termiņam) piedalījies vismaz 1 (viena) pētījuma veikšanā atkarību un/vai psihiskās veselības jomā, kurā/-os apliecinās speciālista prasme strādāt ar kvantitatīva (izlase ne mazāk kā 300) un kvalitatīva pētījuma metodēm;

## kuram ir pieredze darbā ar respondentu vadītās atlases (RDS) metodes izmantošanu pētījumu veikšanā.

## ne mazāk kā 2 (divus) lauka darba koordinatorus, no kuriem vismaz vienam ir 2 (divu) gadu profesionāla pieredze darbā ar vīriešiem, kuriem ir dzimumattiecības ar vīriešiem.

# Prasības pretendentam un iesniedzamie dokumenti. Pretendentam jāiesniedz:

## pretendenta pieteikums dalībai iepirkumā atbilstoši Instrukcijas 2.pielikuma formai;

## iepirkumu komisija par Instrukcijas 9.1. punktu veiks pārbaudi Uzņēmumu reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām;

## Latvijas Republikas Uzņēmumu reģistra izsniegta izziņas kopija vai izdruka no Lursoft datu bāzes vai līdzvērtīgas komercdarbību reģistrējošās iestādes citā valstī izsniegta izziņas kopija par amatpersonu ar paraksta tiesībām uzskaitījumu, kas izsniegta vai izdrukāta ne agrāk kā 1 (vienu) mēnesi pirms piedāvājuma iesniegšanas;

## pretendenta pieredzes apraksts atbilstoši Instrukcijas 3.pielikuma formai, kurā tas apliecina atbilstību Instrukcijas 9.2.punktam;

## pretendenta parakstīts apliecinājums, ka pretendents Pakalpojuma izpildē piesaistīs Instrukcijas 9.3. un 9.4.punktā minētos speciālistus. Apliecinājumā norāda:

### pakalpojuma izpildē piesaistīto speciālistu vārdus un uzvārdus,

### Instrukcijas 9.4 punktā minētajiem speciālistiem - profesionālu pieredzi darbā ar vīriešiem, kuriem ir dzimumattiecības ar vīriešiem,

### apliecinājumam par Instrukcijas 9.3 punktā minētajiem speciālistiem pievieno speciālistu aizpildītus un parakstītus dzīvesgājuma aprakstus (CV) atbilstoši instrukcijas 4.pielikuma formai, kā arī to izglītības atbilstību apliecinošu dokumentu kopijas vai citu dokumentu kopijas, kas apliecina speciālistu kvalifikāciju un pieredzi.

##  pretendenta iesniegums, kurā norāda, vai pretendenta un tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro).

# Tehnisko un finanšu piedāvājumu sagatavo saskaņā ar instrukcijas prasībām (Instrukcijas 1.pielikums un 5.pielikums). Cenas jānorāda *euro* (EUR), noapaļojot līdz 2 (diviem) cipariem aiz komata, bez pievienotās vērtības nodokļa (PVN). Cenā jāietver visi tieši un netieši saistītie izdevumi un visi piemērojamie nodokļi, un valsts noteiktie obligātie maksājumi, izņemot PVN.

# Gadījumā, ja piedāvājumu iesniedz piegādātāju apvienība, jāiesniedz katra piegādātāju apvienības dalībnieka parakstīts dokuments (apliecinājums vai vienošanās), kurš apliecina katra piegādātāju apvienības dalībnieka pilnvarojumu vienam no dalībniekiem pretendenta vārdā iesniegt piedāvājumu un apliecina katra dalībnieka uzņemtās saistības attiecībā uz dalību līguma izpildē, un slēgt līgumu gadījumā, ja pasūtītājs izvēlēsies šo piedāvājumu.

# Pretendents iesniedz visu to apakšuzņēmēju sarakstu, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojumu līguma daļu, kā arī iesniedz attiecīgā apakšuzņēmēja apliecinājumu par piedalīšanos iepirkuma līguma izpildē.

# Piedāvājumu vērtēšana un lēmuma pieņemšana. Iepirkuma komisija:

## pārbaudīs piedāvājumu atbilstību Instrukcijā pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par pretendenta izslēgšanu no turpmākās dalības iepirkumā;

## pārbaudīs pretendentu atbilstību Instrukcijā pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par pretendenta izslēgšanu no turpmākās dalības iepirkumā;

## pārbaudīs Tehniskā un finanšu piedāvājuma atbilstību Tehniskā un finanšu piedāvājuma formai. Pretendenti, kuru piedāvājums neatbildīs Tehniskā un finanšu piedāvājuma formas prasībām, tiks izslēgti no turpmākās dalības iepirkumā. Pārbaudīs, vai finanšu piedāvājumā nav aritmētiskas kļūdas;

## no visiem prasībām atbilstošajiem piedāvājumiem komisija izvēlēsies piedāvājumu ar viszemāko cenu;

## pārbauda Publisko iepirkumu likuma (PIL) 9. pantā astotajā daļā norādīto izslēgšanas gadījumu esamību PIL 9.panta noteiktajā kārtībā attiecībā uz pretendentu, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst instrukcijā noteiktajām prasībām, kā arī uz personālsabiedrības biedru, ja pretendents ir personālsabiedrība, kuram būtu piešķiramas līguma slēgšanas tiesības. Ja pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai;

## 3 (trīs) darba dienu laikā pēc iepirkuma komisijas lēmuma pieņemšanas visi pretendenti tiks informēti par iepirkuma komisijas pieņemto lēmumu.

# Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.

# Līguma slēgšana un tā darbības termiņš:

## iepirkuma līgumu slēdz uz pretendenta piedāvājuma pamata;

## pakalpojuma izpildes termiņš: līdz 2017.gada 15.decembrim;

## plānotā līguma summa – līdz *euro* 11 100,00 bez PVN ;

## samaksa un termiņš: 10 (desmit) dienu laikā no pieņemšanas – nodošanas akta abpusējas parakstīšanas un rēķina saņemšanas dienas;

## pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja pretendents neparaksta iepirkuma līgumu noteiktajā termiņā pretendenta vainas dēļ, pasūtītājs to uzskata par atteikumu slēgt līgumu;

## ja pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir pretendentam, kura iesniegtais piedāvājums atbilst visām iepirkuma prasībām un ir ar nākošo zemāko cenu.

Pielikumi:

1.pielikums – Tehniskā specifikācija un tehniskā piedāvājuma forma uz 8 lapām;

2.pielikums – Pretendenta pieteikuma forma dalībai iepirkumā uz 1 lapas;

3.pielikums – Pretendenta pieredzes apraksta forma uz 1 lapas.

**4.pielikums** – CV forma uz 1 lapas;

**5.pielikums** – Finanšu piedāvājuma forma uz 1 lapas;

**6.pielikums** - MSM pētījuma īstenošanas vadlīnijas uz 5 lapām.

**1. pielikums**

*iepirkuma*

**„Atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā”**

(iepirkuma identifikācijas Nr. SPKC 2017/13)

Tehniskā piedāvājuma forma

|  |
| --- |
| **Pētījuma izstrādes pamatojums:** |
| Vīrieši, kuriem ir dzimumattiecības ar vīriešiem *(angl. - men who have sex with men – turpmāk MSM),* ir viena no sabiedrības grupām, kurā sastopama dažādu atkarību izraisošo un psihoaktīvo vielu lietošana, tostarp īpaši šai grupai specifisku vielu lietošana[[1]](#footnote-2). Saistībā ar narkotisko vielu lietošanu, kā arī riskantu seksuālo uzvedību, MSM ir viena no augstam HIV un citu asins un seksuālās transmisijas infekciju ieguves riskam pakļautajām grupām, kurās Pasaules Veselības organizācija (PVO) paredz veikt sistemātiskus epidemioloģiskās uzraudzības pasākumus[[2]](#footnote-3). Proti, nosakot dažādu infekciju izplatību un atbilstošos paradumus, iespējams izveidot, aktualizēt un veicināt mērķtiecīgu un specifisku prevencijas pasākumu ieviešanu visos tās līmeņos (primārā, sekundārā, terciārā prevencija). Latvijā PVO rekomendētā sistemātiskā epidemioloģiskā uzraudzība MSM populācijā līdz šim nav realizēta. Izmantojot ērtuma atlasi, vienīgais šķērsgriezuma pētījums šajā mērķa grupā, kurā veikta arī bioloģiskā materiāla analīze infekciju klātbūtnes organismā noteikšanai, veikts 2008.gadā. Tika noteikts, ka, piemēram, HIV infekcijas izplatība šajā grupā sasniedz teju koncentrētas epidēmijas slieksni (4%)[[3]](#footnote-4). Rezultātu plašāks ziņojums nav publiski pieejams. Tādējādi situācijas izpēte minētajā riska grupā valstī ir īpaši aktuāla.Pētījumā plānots izmantot RDS[[4]](#footnote-5) jeb respondentu vadītās atlases metodi, kas šobrīd ir viena no atzītākajām atlases metodoloģijām grūti aizsniedzamajās sabiedrības grupās. Tā tiek plaši izmantota arī MSM pētījumos visā pasaulē[[5]](#footnote-6). Tā ļauj iekļūt dziļi populācijā un nodrošināt maksimāli reprezentatīvu mērķa grupas pārstāvniecību atlasē5. Latvijā šāda pieeja MSM mērķa grupas izpētē līdz šim nav izmantota.Papildus intervijām ar MSM, pētījuma ietvaros plānots veikt anonīmo izmeklēšanu uz HIV, sifilisu, vīrushepatītiem B un C ar personas informētu piekrišanu. Primārā izmeklēšana uz HIV, vīrushepatītiem B un C, kā arī sifilisu tiks veikta, izmantojot ekspresdiagnostiku, vienlaikus nodrošinot pirms un pēc testa konsultēšanu.  Šī iepirkuma pētījuma rezultāti un ar tiem saistītās rekomendācijas ir svarīgas politikas plānotājiem, tajā skaitā izstrādājot dažādas sabiedrības veselības uzlabošanas programmas tādās nozarēs kā veselības aprūpe un sociālā palīdzība. Šī pētījuma realizācija ir ļoti svarīga arī efektīvas politikas veidošanai. Pētījuma rezultāti tiks izplatīti un darīti zināmi arī sabiedrībai kopumā, liekot sabiedrībai aktīvāk iesaistīties šīs problēmas risināšanā. Kā arī, ņemot vērā, ka Slimību profilakses un kontroles centrs (turpmāk – Centrs), saskaņā ar LR Ministru kabineta 2012.gada 3.aprīļa noteikumu Nr.241 „Slimību profilakses un kontroles centra nolikums” 4.16.punktu, nodrošina valsts specializētā centra funkciju dalībai Eiropas Narkotiku un narkomānijas uzraudzības centra (turpmāk – ENNUC) uzturētajā Eiropas Informācijas tīklā par narkotikām un narkomāniju, kas iekļauj piecu ar narkotikām saistīto epidemioloģisko indikatoru ieviešanu un pilnveidošanu, pētījuma dati tiks izmantoti divu epidemioloģisko indikatoru – „narkotiku lietošana iedzīvotāju vidū” un “ar narkotiku lietošanu saistītās infekcijas slimības” – uzraudzībai un novērtēšanai. |
| **Pētījuma mērķis:** |
| *Mērķis:* |
| Noskaidrot dažādu narkotisko un psihotropo vielu un ar to asociēto infekcijas slimību izplatību MSM vidū 2017. gadā. |
| *Vispārīgie mērķi:* |
| 1. Palielināt iedzīvotāju informētību par narkotisko un psihotropo vielu lietošanas ietekmi, kā arī HIV, seksuālās transmisijas infekciju, B un C hepatīta inficēšanās riskiem un to ietekmi uz sabiedrības veselību.
2. Veicināt uz pētījumu rezultātiem balstītu narkotisko un psihotropo vielu lietošanas ierobežošanas politikas attīstību un radīt lēmumu pieņemšanas bāzi, lai pilnveidotu narkotisko un psihotropo vielu lietošanai pakļauto riska grupu sociālās iekļaušanas politiku.
3. Realizēt piecu epidemioloģisko indikatoru uzturēšanu datu apkopošanai, analīzei un izplatīšanai, saskaņā ar ENNUC prasībām.
 |
| *Pētījuma konkrētie mērķi:* |
| 1. Iegūt datus nacionālā līmenī par narkotisko un psihotropo vielu lietošanas problemātiku MSM vidū.
2. Noskaidrot narkotisko un psihotropo vielu lietošanas uzsākšanas motivāciju un ietekmējošos faktorus MSM vidū.
3. Iegūt informāciju par HIV un citu asociēto infekciju izplatību mērķa grupā.
4. Iegūt datus par MSM portretu un informāciju par viņu zināšanām attiecībā uz seksuālās uzvedības, narkotisko un psihotropo vielu lietošanas iespējamajiem riskiem un asociētajām infekcijas slimībām.
5. Noskaidrot narkotisko un psihotropo vielu lietošanas un asociēto infekcijas slimību veselības veicināšanas un veselības aprūpes pakalpojumu pieejamību veicinošos un kavējošos faktorus.
6. Iegūt datus par MSM inficēšanās statusu ar HIV, vīrushepatītu B un C, kā arī sifilisu, izmantojot ekspresdiagnostiku (jeb veicot eksprestestus).sievietēm grūtniecības laikā ba
 |

|  |  |  |
| --- | --- | --- |
| **Nr.p.k.** | **Tehniskā specifikācija** | **\*Tehniskais piedāvājums** |
| **1.** | **Pētījuma uzdevumi** |  |
|  | * 1. Apsekot un iegūt informāciju par narkotisko un psihotropo vielu lietošanas un ar to asociēto infekcijas slimību izplatību MSM vidū (izmantojot RDS metodi MSM atlasē). Sasniegtās izlases apjomam jābūt ne mazākam kā 200 MSM, ne jaunākiem par 18 gadiem.
	2. Noteikt izplatītāko narkotisko un psihotropo vielu tipu (opioīdu, psihotropo medikamentu, marihuānas, amfetamīnu un citu vielu) lietošanas izplatības līmeni. Klasificēt MSM pēc sociāldemogrāfiskajiem rādītājiem un riskantiem lietošanas modeļiem. Iespēju robežās iegūt informāciju par mazāk izplatītām, specifiskām vielām, kuru lietošana varētu būt raksturīga tieši MSM populācijā.
	3. Noskaidrot, kādas narkotisko un psihotropo vielu lietošanas sekas ir izplatītas MSM vidū.
	4. Ar eksprestestu metodēm noskaidrot MSM inficēšanās statusu ar infekcijas slimībām (HIV, vīrushepatīts B, C un sifiliss), kā arī nodrošināt pirms un pēc testa konsultāciju (eksprestestus nodrošina Pasūtītājs).
	5. Noskaidrot padziļinātāku informāciju par MSM zināšanām attiecībā uz lietotajām narkotiskajām un psihotropajām vielām, iepriekš saskaņojot ar Pasūtītāju diskusijā ietverto jautājumu loku.
	6. Noskaidrot MSM motivāciju un ietekmējošos faktorus, kādēļ tiek lietotas konkrētas narkotiskās un psihotropās vielas.
	7. Veicot analīzi par narkotisko un psihotropo vielu lietošanas un asociēto infekcijas slimību profilaksi un veselības aprūpes pakalpojumu pieejamību, noskaidrot faktorus, kas veicina vai kavē šo pakalpojumu pieejamību.
 |  |
| **2.** | ***Pētījuma veikšanas posmi un pētījuma mērķgrupas:*** |  |
| *2.1.*  | *Pētījuma veikšanas posmi:* |  |
|  | **1.posms*** + 1. Pētījuma instrumentāriju izstrādāšana;

**2.posms*** + 1. Kvantitatīvā pētījuma realizācija:

1) Pētījuma izlases veidošana – izmantojot RDS metodi;2) MSM pētījuma lauka darba īstenošana:1. MSM rekrutēšana, izmantojot “bonusa sistēmu”;
2. MSM aptauja, izmantojot respondentam elektroniski tiešsaistē aizpildāmu tieši strukturētu aptaujas anketu;
3. Eksprestestu veikšana ar pirms un pēc testa konsultēšanu;
4. Iegūto datu apkopošana un tīrīšana;

**3.posms*** + 1. Pētījuma rezultātu gala ziņojuma sagatavošana, ietverot secinājumus un priekšlikumus.
		2. Pētījuma gala ziņojumiem ir jāpievieno kopsavilkums latviešu un angļu valodā, kā arī anotācija atbilstoši Ministru kabineta 2013. gada 3. janvāra noteikumu Nr.1 „Kārtība, kādā publiska persona pasūta pētījumu” prasībām.
 |  |
| 2.2. | *Pētījuma mērķgrupas:* |  |
|  | 18 gadus un vecāki MSM. |  |
| **3.** | **Pētījuma instrumentārijs, datu vākšanas plāns un datu analīzes metodes:** |  |
|  | *Pētījuma instrumentārijs:* |  |
|  | **3.1.1. Instruments Nr.1** – Kvantitatīvā MSM aptaujas anketa;- Izpildītājs izstrādā sadarbībā ar Pasūtītāju, par pamatu ņemot starptautiski izstrādātu un validētu MSM anketu:  (<http://www.emis-project.eu/sites/default/files/public/publications/questionnaire_english_0.pdf>);- Izpildītājam jānodrošina elektroniskas platformas izveide Instrumenta Nr.1 aizpildīšanai tiešsaistē.**3.1.2. Instruments Nr.2** – Uzaicinājuma kuponi;- Izpildītājs izstrādā sadarbībā ar Pasūtītāju, iekļaujot kupona tekstā informāciju par pētījumu, pētījuma norises vietas adresi, tālruņa numuru un pētījuma norises laiku;- Izpildītājs nodrošina kupona maketa izstrādi un drukāšanu.**3.1.3. Instruments Nr.3** – Elektroniskais kupona menedžeris (izstrādā Izpildītājs);**3.1.4. Instruments Nr.4** – Elektroniskā lauka darba monitoringa forma (izstrādā Izpildītājs);**3.1.5. Instruments Nr.5** – Atteikuma veidlapa (izstrādā Izpildītājs);**3.1.6. Instruments Nr.6** – Testu rezultātu ievades forma (izstrādā Izpildītājs);**3.1.7. Instruments Nr.7** – Anketa par veiktajiem eksprestestiem ( izstrādā Izpildītājs).Pētījuma instrumentus Nr.3.-7 izstrādā Izpildītājs, saskaņojot tos ar Pasūtītāju.Izpildītājam jānodrošina Instrumenta Nr.1 – Nr.2 tulkojums krievu valodā. |  |
| 3.2. | *Datu vākšanas plāns:* |  |
|  |

|  |  |  |  |  |
| --- | --- | --- | --- | --- |
| Pētījuma mērķgrupa | Metode | Sasniedzamās izlases apjoms | Paredzamais ilgums | Instruments |
| 18 gadus un vecāki MSM. | Izlases veidošanai:*RDS metode*Kvantitatīvo datu iegūšanai:*tieša strukturētā anketēšana* | *Ne mazāk kā 200 derīgas anketas datu analīzei* | *Līdz 30 minūtēm* | *Nr.1–Nr.4* |
| Anketētie 18 gadus un vecāki MSM | *Eksprestestu veikšana ar pirms un pēc testa konsultāciju* | *Ne mazāk kā 200 (visi anketētie MSM)* | *Līdz 30 minūtēm* | *Nr.6 – Nr.7*  |

 |  |
| 3.3. | *Datu ieguves un analīzes metodes:* |  |
|  | * + 1. Lai nodrošinātu kvalitatīvus pētījuma rezultātus, informācijas iegūšanai jānotiek saskaņā ar vispārpieņemtiem pētījumu veikšanas prakses un ētikas principiem.
		2. MSM pētījums īstenojams atbilstoši MSM pētījuma veikšanas vadlīnijām (skatīt Pielikumu Nr.6).
		3. MSM apsekojami pēc aptaujas instrumenta, kurā iekļauta sociāldemogrāfiskā informācija, informācija par narkotisko un psihotropo vielu lietošanas pieredzi, lietošanas paradumiem, riskantu uzvedību un zināšanām, informētību par ar to lietošanu saistītajiem riskiem un asociētajām infekcijas slimībām.
		4. Jaunu respondentu rekrutēšanai jāizmanto RDS metode, lai sasniegtu ne mazāku kā 200 respondentu lielu izlasi, kas nodrošinātu pietiekami augstu teorētisko vispārināšanas līmeni pret mērķa grupu kopumā.
		5. Pētījuma rezultātu analīzē jāizmanto ne tikai deskriptīvās, bet arī analītiskās statistikas metodes, kā arī citas zinātniskajā literatūrā izmantotas metodes.
		6. Pētījuma veicējam jānodrošina pētījuma instrumentārija, darba metodoloģijas un gaitas saskaņošana ar Pasūtītāju.
		7. Pētījumā iegūto rezultātu detalizēts izvērtējums, secinājumi un priekšlikumi jāapkopo analītiskos gala ziņojumos.
 |  |
| **4.** | **Pētījuma publiskās pieejamības nosacījumi** |  |
|  | Pētījuma gala ziņojums būs pieejams Slimību profilakses un kontroles centra mājaslapā – www.spkc.gov.lv. |  |
| **5.** | **Pētījuma izpildes laiks un vieta:** |  |
| *5.1.* | *Pētījuma izpildes laiks un sagatavojamie dokumenti:* |  |
|  | Paredzētā pētījuma uzsākšanas diena ir līguma noslēgšanas diena. *Pētījums jāveic 3 (trīs) posmos:***1.posms** jāizpilda līdz 2017.gada 31.augustam, iesniedzot Pasūtītājam sekojošus nodevumus:pētījuma instrumentāriju (Instrumenti Nr.1 – Nr.7).**2.posms:** jāizpildalīdz 2017.gada 30.oktobrim, iesniedzot Pasūtītājam sekojošus nodevumus:1. kvantitatīvā pētījuma datu fails SPSS un Excel formātā par aptaujātajiem MSM;
2. aizpildīts kuponu menedžeris;
3. aizpildīta lauka darba monitoringa forma un lauka darba atskaite latviešu valodā;
4. aizpildīta atteikuma forma.

**3.posms:** jāizpildalīdz 2017.gada 11. decembrim, iesniedzot Pasūtītājam sekojošus nodevumus: 1. pētījuma gala ziņojums un kopsavilkums latviešu un angļu valodā;
2. pētījuma anotācija atbilstoši Ministru kabineta 2013.gada 3.janvāra noteikumu Nr.1 “Kārtība, kādā publiska personas pasūta pētījumu” prasībām.
 |  |
| *5.2.* | *Pētījuma īstenošanas vieta* |  |
|  | 5.2.1. Rīga5.2.3. Pētījuma darba valoda ir latviešu un krievu valoda.  |  |
| **6.** | **Atskaites kārtība Pasūtītājam par paveikto:** |  |
|  | 6.1. Veiksmīgai savstarpējas komunikācijas un pētījumu mērķu sasniegšanas nodrošināšanai, pētījuma īstenošanu uzsākot, tiek izveidota Darba grupa, kurā ietilpst divi pārstāvji no Pasūtītāja puses un pētnieks vai pētnieku komanda no Izpildītāja puses. 6.2. Darba grupa pētījuma īstenošanas laikā tiekas pēc nepieciešamības, pēc Pasūtītāja vai Izpildītāja ierosinājuma. |  |
| **7.** | **Prasības pētījuma gala ziņojumiem un lauka darba atskaitei**  |  |
|  | * 1. Prasības Pētījuma gala ziņojumam:
		1. Pētījuma veicējiem savs redzējums un idejas izklāstāmas saprotamā valodā, ar paskaidrojumiem un atsaucēm, terminiem, jēdzieniem, pielietotajām datu apstrādes metodēm. Šo aspektu ir būtiski nodrošināt, lai pētījums būtu saprotams politikas veidotājiem, izstrādātājiem, īstenotājiem, kā arī plašākai sabiedrībai.
		2. Pētījuma gala ziņojums, izpildot tehniskās specifikācijas 1.1. – 1.7. uzdevumu, jāsagatavo Word versijā, un tā minimālais apjoms ir 30 A4 lappuses (Times New Roman, burtu lielums – 12, ar atstarpi 1), neskaitot tabulas un attēlus.
		3. Pētījuma rezultātā iegūtās datu tabulas, grafikus un attēlus pētījuma ziņojumiem Izpildītājs pievieno kā pielikumus.
		4. Pētījuma gala ziņojumam jāpievieno kopsavilkums (2 – 3 lappuses garš pētījuma apkopojums) par pētījuma rezultātiem latviešu un angļu valodā, kā arī jāiesniedz Pasūtītājam anotācija atbilstoši Ministru kabineta 2013.gada 3.janvāra noteikumu Nr.1 „Kārtība, kādā publiska persona pasūta pētījumu” prasībām.
		5. Pētījuma gala ziņojuma metodikas aprakstā jābūt informācijai par:
			1. pētījuma instrumentāriju;
			2. izmantotajām datu ieguves metodēm;
			3. izmantotajām datu analīzes metodēm;
			4. ziņojumā minētajiem pirmdokumentiem un izmantotajiem avotiem;
			5. nerespondences raksturojumu.
	2. Lauka darba atskaitē jāietver informācija par:
		1. pētījumā aptvertajiem MSM (skaits, dzimums, vecums utt.);
		2. RDS metodes norises gaitu (jaunu MSM respondentu rekrutēšanas norisi un jaunu MSM iesaistes aktivitāti dalībai pētījumā)
		3. veiktajiem HIV, hepatītu B un C, sifilisa eksprestestiem, (veikto tekstu skaits, pozitīvo testu skaits utt.).
 |  |
| **8.** | **Pētījuma rezultāts, pētījuma rezultāta izmantošanas iespējas un pētījuma rezultāta lietotāji:** |  |
|  | Pētījuma rezultātā tiks iegūtas zināšanas par narkotisko un psihotropo vielu lietošanas izplatību, vielu lietošanas uzsākšanas motivāciju un ietekmējošiem faktoriem, kā arī par HIV un asociēto infekciju izplatību mērķa grupā. Tiks iegūtas zināšanas arī par MSM seksuālās uzvedības riskiem un zināšanām par infekcijas slimībām.Pētījumā iegūtie dati būs PVO rekomendētās epidemioloģiskās uzraudzības sastāvdaļa, tos varēs salīdzināt ar iepriekš apkopoto un turpmāk iegūto informāciju. Latvijā iegūtie rezultāti kalpos par pamatu uz pierādījumiem balstītai politikas plānošanai un īstenošanai ar mērķi saglabāt un uzlabot iedzīvotāju veselību. |  |

\*Aizpilda pretendents. Papildus tehniskajam piedāvājumam Pretendents iesniedz Pētījuma izstrādes darba plānu, norādot veicamos darbus, to izpildes termiņu un atbildīgo personu.

\* Cenā iekļauti visi piemērojamie nodokļi un valsts noteiktie obligātie maksājumi, kā arī visi tieši un netieši ar pakalpojuma sniegšanu saistītie izdevumi, izņemot pievienotās vērtības nodokli.

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

1. **pielikums**

*iepirkuma*

**„Atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā”**

 (iepirkuma identifikācijas Nr. SPKC 2017/13)

Pretendenta pieteikums

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

*APLIECINĀJUMS:*

Mēs apliecinām, ka nekādā veidā neesam ieinteresēti nevienā citā pretendenta piedāvājumā, kas iesniegts šajā iepirkumā, kā arī, ka nav tādu apstākļu, kuri liegtu mums piedalīties iepirkumā un pildīt iepirkuma Instrukcijā pretendentiem, tehniskajā specifikācijā norādītās prasības. Mēs apliecinām piedāvājumā sniegto ziņu patiesumu un precizitāti.

Piesaistītie apakšuzņēmēji:

|  |  |  |
| --- | --- | --- |
| Apakšuzņēmējs | Apakšuzņēmējam izpildei nododamā līguma daļa | Sniedzamo pakalpojumu vērtība no kopējās iepirkuma līguma vērtības  |
|  |  |  |
|  |  |  |

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

1. **pielikums**

*iepirkuma*

**„Atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā”**

(iepirkuma identifikācijas Nr. SPKC 2017/13)

**PRETENDENTA PIEREDZE LĪDZĪGU PAKALPOJUMU VEIKŠANĀ *(FORMA)***

Apliecinu, ka (*pretendenta nosaukums*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ir šāda pieredze:

|  |  |  |  |  |
| --- | --- | --- | --- | --- |
| ***Nr.p.k.*** | ***Pētījuma nosaukums un******tā apraksts\**** | ***\*Pasūtītājs*** *(nosaukums, adrese)* | ***Pētījumā aptaujāto personu skaits*** | ***Pētījuma veikšanas periods****(no-līdz, norādot gadu/mēnesi)* |
| 1. |  |  |  |  |
| 2. |  |  |  |  |

*\*Lai nepārkāptu komercnoslēpumu, par privātiem uzņēmumiem norādīt to nosaukumus, vai plašāku informāciju iespēju robežās.*

Datums

|  |  |
| --- | --- |
| 3 Pretendenta paraksts: |  |
| Vārds, uzvārds: |  |
| Amats: |  |

\_\_\_\_\_\_\_\_\_\_\_\_\_\_\_\_\_\_\_

3 Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara)

1. **pielikums**

*iepirkumam*

**„Atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā”,**  (iepirkuma identifikācijas Nr. SPKC 2017/13)

**CV forma**[[6]](#footnote-7)

|  |  |
| --- | --- |
| Speciālista vārds, uzvārds |  |
| Kontaktinformācija: |  |
| adrese |  |
| tālrunis |  |
| e-pasta adrese |  |

**1. GALVENĀ KVALIFIKĀCIJA**

*Sniedziet vispārīgu Speciālista izglītības un darba pieredzes aprakstu, kas visvairāk atbilst šā iepirkuma priekšmetam.*

**2. IZGLĪTĪBA**

*Pievienojiet diplomu kopijas.*

|  |  |  |  |
| --- | --- | --- | --- |
| Laikposms | Izglītības iestādes nosaukums | Izglītība, iegūtais grāds | Atsauce uz pētījuma pasūtītāja izvirzītajām izglītības prasībām iepirkuma dokumentācijā |
|   |   |   |  |
|   |   |   |  |

**3. a) DARBA PIEREDZE**

*Norādiet visus amatus, kas attiecas uz pieprasīto kvalifikāciju un pieredzi šajā iepirkumā (sākot ar pašreizējo amatu), norādot nodarbinātības periodus, darbvietu nosaukumus, amatus un īsi raksturojot veiktos darba pienākumus.*

|  |  |  |  |  |
| --- | --- | --- | --- | --- |
| Laikposms | Darbvieta | Amats | Darba saturs | Atsauce uz pētījuma pasūtītāja izvirzītajām pieredzes prasībām iepirkuma dokumentācijā |
|  |  |  |  |  |
|  |  |  |  |  |

**3. b) DARBA PIEREDZE,** ***aizpilda tikai Instrukcijas 9.3.2.punktā minētais pētnieks***

|  |  |  |  |
| --- | --- | --- | --- |
| **\*\*Pētījuma nosaukums un tā apraksts** | **Pasūtītājs** (nosaukums, adrese) | **Pasūtītāja kontaktpersona** (vārds, uzvārds, tālrunis, e-pasta adrese) | **Pētījuma veikšanas periods** (no-līdz, norādot gadu/mēnesi) |
|  |  |  |  |
|  |  |  |  |

*\*\*Lai nepārkāptu komercnoslēpumu, par privātiem uzņēmumiem norādīt to nosaukumus, vai plašāku informāciju iespēju robežās.*

**4. APLIECINĀJUMS**

Apliecinu, ka sniegtā informācija ir patiesa un atbilstoši raksturo kvalifikāciju un pieredzi.

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. pielikums

*iepirkumam*

**„Atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā”,**  (iepirkuma identifikācijas Nr. SPKC 2017/13)

**FINANŠU PIEDĀVĀJUMS *(FORMA)***

|  |  |  |
| --- | --- | --- |
| Nr.p.k. | Pakalpojums | \*Pakalpojuma cena *euro* bez PVN |
| **1.** | Pētījuma 1.posma izpilde |  |
| **2.** | Pētījuma 2.posma izpilde |  |
| **3.** | Pētījuma 3.posma izpilde |  |
| **Kopā *euro* bez PVN**: |  |

\* Cenā iekļautas transporta un citas izmaksas, administratīvie izdevumi, kā arī visi tiešie un netiešie izdevumi, kas saistīti ar pētījuma veikšanu, kā arī visi piemērojamie nodokļi un valsts noteiktie obligātie maksājumi, izņemot pievienotās vērtības nodokli.

*Pasūtītājs veiks samaksu Pretendentam divās daļās, t.i.:*

*1) pēc Pētījuma 1. un 2.posma izpildes;*

*2) pēc Pētījuma 3.posma izpildes.*

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

1. pielikums

*iepirkumam*

**„ Atkarības vielu lietošanas un asociēto infekciju izplatības pētījums vīriešu, kuriem ir dzimumattiecības ar vīriešiem, populācijā”**

 (iepirkuma identifikācijas Nr. SPKC 2017/13)

**MSM PĒTĪJUMA ĪSTENOŠANAS VADLĪNIJAS**

Vīrieši, kuriem ir dzimumattiecības ar vīriešiem (*angl. - men who have sex with men – turpmāk MSM*), ir viena no sabiedrības grupām, kurā sastopama dažādu atkarību izraisošo un psihoaktīvo vielu lietošana, tostarp īpaši šai grupai specifisku vielu lietošana. Saistībā ar narkotisko vielu lietošanu, kā arī riskantu seksuālo uzvedību, MSM ir viena no augstam HIV un citu asins un seksuālās transmisijas infekciju ieguves riskam pakļautajām grupām, kurās Pasaules Veselības organizācija (PVO) paredz veikt sistemātiskus epidemioloģiskās uzraudzības pasākumus. Proti, nosakot dažādu infekciju izplatību un atbilstošos paradumus, iespējams izveidot, aktualizēt un veicināt mērķtiecīgu un specifisku prevencijas pasākumu ieviešanu visos tās līmeņos (primārā, sekundārā, terciārā prevencija). Latvijā PVO rekomendētā sistemātiskā epidemioloģiskā uzraudzība MSM populācijā līdz šim nav realizēta. Izmantojot ērtuma atlasi, vienīgais šķērsgriezuma pētījums šajā mērķa grupā, kurā veikta arī bioloģiskā materiāla analīze infekciju klātbūtnes organismā noteikšanai, veikts 2008.gadā. Tika noteikts, ka, piemēram, HIV infekcijas izplatība šajā grupā sasniedz teju koncentrētas epidēmijas slieksni (4%). Rezultātu plašāks ziņojums nav publiski pieejams. Tādējādi situācijas izpēte minētajā riska grupā valstī ir īpaši aktuāla.

Pētījumā plānots izmantot RDS jeb respondentu vadītās atlases metodi, kas šobrīd ir viena no atzītākajām atlases metodoloģijām grūti aizsniedzamajās sabiedrības grupās. Tā tiek plaši izmantota arī MSM pētījumos visā pasaulē. Tā ļauj iekļūt dziļi populācijā un nodrošināt maksimāli reprezentatīvu mērķa grupas pārstāvniecību atlasē. Latvijā šāda pieeja MSM mērķa grupas izpētē līdz šim nav izmantota.

Papildus intervijām ar MSM, pētījuma ietvaros plānots veikt anonīmo izmeklēšanu uz HIV, sifilisu, vīrushepatītiem B un C ar personas informētu piekrišanu. Primārā izmeklēšana uz HIV, vīrushepatītiem B un C, kā arī sifilisu tiks veikta, izmantojot ekspresdiagnostiku, vienlaikus nodrošinot pirms un pēc testa konsultēšanu.

1. Mērķi un uzdevumi:

Ar aptaujā iegūto datu palīdzību plānots noskaidrot dažādu narkotisko un psihotropo vielu un ar to asociēto infekciju infekcijas slimību izplatību MSM vidū.

Pētījumam tiek izvirzīti sekojoši mērķi:

* palielināt iedzīvotāju informētību par narkotisko un psihotropo vielu lietošanas ietekmi, kā arī HIV, seksuālās transmisijas infekciju, B un C hepatīta inficēšanās riskiem un to ietekmi uz sabiedrības veselību.
* veicināt uz pētījumu rezultātiem balstītu narkotisko un psihotropo vielu lietošanas ierobežošanas politikas attīstību un radīt lēmumu pieņemšanas bāzi, lai pilnveidotu narkotisko un psihotropo vielu lietošanai pakļauto riska grupu sociālās iekļaušanas politiku.
* realizēt piecu epidemioloģisko indikatoru uzturēšanu datu apkopošanai, analīzei un izplatīšanai, saskaņā ar ENNUC prasībām.
* iegūt datus nacionālā līmenī par narkotisko un psihotropo vielu lietošanas problemātiku MSM vidū.
* noskaidrot narkotisko un psihotropo vielu lietošanas uzsākšanas motivāciju un ietekmējošos faktorus MSM vidū.
* iegūt informāciju par HIV un citu asociēto infekciju izplatību mērķa grupā.
* iegūt datus par MSM portretu un informāciju par viņu zināšanām attiecībā uz seksuālās uzvedības, narkotisko un psihotropo vielu lietošanas iespējamajiem riskiem un asociētajām infekcijas slimībām.
* noskaidrot narkotisko un psihotropo vielu lietošanas un asociēto infekcijas slimību veselības veicināšanas un veselības aprūpes pakalpojumu pieejamību veicinošos un kavējošos faktorus.
* iegūt datus par MSM inficēšanās statusu ar HIV, vīrushepatītu B un C, kā arī sifilisu, izmantojot ekspersdiagnostiku (jeb veicot eksprestestus).
1. Mērķa grupa:

18 gadus un vecāki MSM.

1. Metodes:

MSM kvantitatīvu datu iegūšanai plānots izmantot tiešu strukturētu anketu, kas tiks aizpildīta elektroniski tiešsaistē. Anketā iekļauta informācija par respondenta sociāldemogrāfisko statusu, narkotisko un psihotropo vielu lietošanas pieredzi un lietošanas paradumiem, saslimstību ar šo vielu un riskantas seksuālās uzvedības asociētajām infekcijas slimībām, kā arī informētību par riskantas seksuālās uzvedības un narkotisko vielu lietošanas riskiem.

Būtisks pētījuma aspekts ir eksprestestu veikšana, lai, pirmkārt, novērtētu ar asinīm pārnēsājamo un seksuālā veidā nododamo infekcijas slimību izplatību mērķa grupā.

Jaunu respondentu atlasei jāizmanto respondentu vadītās atlases (RDS) metode, lai sasniegtu ne mazāk kā 200 respondentu lielu izlasi, kas nodrošinātu pietiekami lielu teorētisko vispārināšanas līmeni pret mērķgrupu kopumā.

***RDS* izlase un turpmākā pētījuma gaita jāveic, izmantojot sekojošos soļus:**

Pētījuma izlases veidošana:

1. solis:

Izpildītājam no savu pakalpojumu klientu loka sadarbībā ar Pasūtītāju jāidentificē pieci pazīstami MSM (t.s. starta respondenti). Starta respondenti tiek izvēlēti pēc principa, lai tie atspoguļotu MSM demogrāfisko profilu, sociālo statusu un veselības stāvokli. Atšķirīgu starta MSM izvēlē var vadīties pēc sekojošiem kritērijiem:

a) latviski / krieviski runājošs MSM / citā valodā runājošs MSM;

b) MSM jaunāks / vecāks par 21 gadu;

c) MSM, kuru dzīvesvieta ir dažādās Rīgas priekšpilsētās / Pierīgas rajonos;

d) HIV inficēts / neinficēts MSM;

e) narkotiskās vielas lietojošs / nelietojošs MSM.

Starta respondenti ir atbildīgi par citu MSM iesaistīšanu pētījumā (skat. nākamo soļu aprakstu). Tāpēc ir svarīgi, lai izvēlētie starta respondenti būtu uzticamas personas, kuras spēj izprast pētījuma mērķi un svarīgumu.

2. solis:

Katrs starta MSM aizpilda aptaujas anketu un tiek testēts.

Veicot testus, pētījuma medicīnas darbiniekam jārīkojas atbilstoši katras eksprestesta sistēmas tehniskajiem norādījumiem un, atbilstoši Latvijas Republikas normatīvajiem aktiem, respondentam jāsniedz pirms un pēctesta konsultācijas un jāpaziņo testu rezultāti.

Ja kāds no testa rezultātiem izrādās pozitīvs vai šaubīgs, respondents jāmotivē doties uz Rīgas Austrumu klīniskās universitātes slimnīcas Infektoloģijas centru Rīgā, Linezera ielā 3, lai veiktu papildus diagnostiku un saņemtu speciālista infektologa konsultāciju.

3. solis:

Pēc anketas aizpildīšanas un testa veikšanas katrs no pieciem starta MSM jālūdz pētījumā iesaistīt trīs citus MSM. Šim mērķim starta respondentiem jāiedod trīs uzaicinājuma kuponi, Starta respondents jāmotivē šos trīs kuponus nodot tālāk MSM, kurus viņš personīgi pazīst un par kuru tālāku iesaistīšanos pētījumā viņš ir pārliecināts. Starta MSM, lai aktīvi iesaistītu pētījumā nākamos respondentus, tiek motivēti atbilstoši RDS metodoloģijai.

Ir būtiski, lai visi respondenti, kuri piedalās pētījumā, vispirms uzrāda oriģinālo uzaicinājuma kuponu. Pretējā gadījumā dalība pētījumā viņiem tiek liegta. Pētījumā visi starta MSM uzaicinātie paziņas atsaucas pētījumam un ierodas ar uzaicinājuma kuponu oriģināliem, tas nozīmē, ka pētījumā jau ir iesaistīti 15 jauni respondenti (5 starta MSM x 3 uzaicinājuma kuponi = 15 MSM). Šie 15 respondenti tiek uzskatīti par „pirmo vilni” jeb pirmo pētījuma ķēdes posmu. Starta respondentiem pētījuma darbinieki norāda, ka pētījumā jāiesaista MSM, kuri atbilst iekļaušanas kritērijiem (ir pilngadīgi u.tml.), taču nedrīkst norādīt specifiskākus iesaistāmo respondentu raksturlielumus. Tas ir svarīgi randomizētas (nejaušas) pētījuma atlases nodrošināšanai.

4.solis:

Pirmā viļņa respondenti, lai piekristu infekciju eksprestestu veikšanai un anketēšanai, tiek motivēti atbilstoši RDS metodoloģijai. Tāpat arī pirmā viļņa respondenti aizpilda aptaujas anketu un tiek testēti un tiem tiek lūgts pētījumā iesaistīt trīs citus MSM- tāpat kā 3. solī, katram no 15 pirmā viļņa MSM tiek iedoti trīs uzaicinājuma kuponi, lai uzaicinātu piedalīties pētījumā 3 savus paziņas. Katram pirmā viļņa respondentam tiek strikti noteikts, ka viņš pētījumā drīkst iesaistīt ne vairāk kā 3 paziņas. Tādā veidā pētījumā tiek iesaistītas nākamās 45 personas, kuras tiek sauktas par “otro vilni’’. Arī minētajiem 15 pirmā viļņa MSM nedrīkst norādīt specifiskus kritērijus, pēc kuriem viņiem būtu jāizvēlas uzaicināt paziņas. Tas tiek darīts ar mērķi izveidot maksimāli nejaušu pētījuma izlasi.

5. solis:

Pētījums tiek turpināts pēc 3. un 4.solī aprakstītā principa līdz noteiktā atlases lieluma sasniegšanai.

Ja pētījuma laikā viļņi apsīkst, pētījuma lauka darba veicējam jāidentificē jauns starta MSM. Ar jauno starta respondentu strādā tāpat kā ar pirmajiem pieciem. Tomēr ir maksimāli jācenšas pētījumā iesaistīt pēc iespējas mazāk jaunu starta MSM, lai sasniegtu nepieciešamos četrus viļņus, tādējādi “ieejot dziļāk” MSM vidē un sasniedzot maksimāli daudz atšķirīgu sociālo grupu MSM. Ir normāli, ja viens starta MSM ir aktīvāks un produktīvāks, bet kāds no starta respondentiem neiesaista nevienu paziņu. Šādā gadījumā pētījuma lauka darba veicējam ir jākoncentrējas un aktīvāk jāstrādā ar atlikušajiem aktīvajiem / produktīvajiem starta respondentiem.

Gadījumā, ja neviens no starta MSM neiesaista pētījumā nevienu paziņu (kas ir maz ticams), ir nepieciešams identificēt piecus jaunus starta respondentus.

Datu ieguves metodika:

Pētījuma lauka darba veikšanai pretendentam jānodrošina 3 kompetenti darbinieki:

1. lauka darba koordinators (respondenta sagaidīšanai, informētās piekrišanas saņemšanai, anonīmā koda izveidei, īpašo pazīmju pierakstīšanai, pavadīšanai līdz anketas aizpildīšanai vietai, pavadīšanai līdz medicīnas darbiniekam);

2. lauka darba koordinators (respondenta sagaidīšanai no medicīnas darbinieka, uzaicinājuma kuponu izsniegšanai un informācijas ievadei kuponu menedžerī)

3. medicīnas darbinieks (eksprestestu veikšanai).

1. solis:

Kad ir identificēts pētījuma respondents, tam jāpiešķir anonīms dalībnieka identifikācijas numurs. Pētījuma lauka darba veicējam numurs jāieraksta monitoringa formā un anketas sākumā.

Dalībnieka numurs tiek veidots no pieciem sekojošiem simboliem:

1.simbols - dzimums (1-vīrietis, 2-transpersona);

2.simbols - respondenta mātes vārda pirmais burts;

3.simbols - respondenta vārda pirmais burts;

4. un 5.simbols - respondenta dzimšanas gada pēdējie divi cipari.

2. solis:

Pētījuma lauka darba veicējam monitoringa formā jāieraksta arī respondenta nacionalitāte, vecums un īpašās pazīmes (rētas, tetovējumi u.tml.). Pirms katra nākamā respondenta iekļaušanas pētījumā, Pētījuma lauka darba veicējs pārliecinās monitoringa formā, vai respondents ar šādu dalībnieka numuru un īpašām pazīmēm jau nav piedalījies pētījumā.

3. solis:

Respondents aizpilda aptaujas anketu elektroniski saskaņā ar strukturēto anketu.

4. solis:

Respondentam tiek veikts HIV, vīrushepatītu B un C, kā arī sifilisa eksprestests. Testēšanu veic sertificēta ārstniecības persona, kuras pienākumi ir: 1) sniegt respondentam pirmstesta konsultāciju par HIV, sifilisu, vīrushepatītiem B un C, 2) veikt respondentiem testēšanu atbilstoši Latvijā apstiprinātām medicīniskām tehnoloģijām, 3) saskaņā ar konkrētās testa sistēmas specifikāciju nolasīt katra testa rezultātu, ierakstīt to monitoringa formā un izlietotās testa sistēmas ievietot bioloģiskā materiāla savākšanas konteinerā utilizēšanai, 5) informēt respondentus par testu rezultātiem un veikt pēctesta konsultāciju vai gadījumā, ja pēctesta konsultēšanu nav iespējams veikt uzreiz, uzzinot testa rezultātu, vienoties par laiku un vietu, kad to iespējams izdarīt, 6) ziņot pētījuma lauka darba koordinatoram par darba gaitu un nodot viņam aizpildītās testa rezultātu monitoringa formas, 7) ievērot darba drošības noteikumus un darba disciplīnu, 8) ievērot pētījuma gaitā iegūtās informācijas konfidencialitāti.

5. solis:

Pētījuma lauka darba veicējs vienojas ar respondentu par to, ka viņš piekrīt pētījumā iesaistīt trīs savus paziņas, paskaidrojot, ka par katru uzaicināto paziņu, kurš piedalīsies aptaujā un veiks eksprestestus, respondents saņems bonusu.

6. solis:

Pētījuma lauka darba veicējam jāuzraksta konkrētā respondenta dalībnieka numurs uz trīs uzaicinājuma kuponiem un jāiedod tie respondentam.

7. solis:

Pētījuma lauka darba veicējam monitoringa formā minēto trīs uzaicinājuma kuponu numuri jāieraksta iepretim respondenta dalībnieka numuram.

8. solis:

Intervijas sagatavotājam jāpaskaidro respondentam, ka viņa uzaicinātajiem paziņām, piedaloties pētījumā, būs jāuzrāda uzaicinājuma kupona oriģināls.

9. solis:

Pētījuma lauka darba veicējam jāzina (izrietošs no Dalībnieka identifikācijas numura), kuru respondentu kurš MSM ir rekrutējis. Pētījuma lauka darba veicējam ir jāvienojas ar respondentu, kā ar viņu sazināties pēc pētījuma lauka darba beigām, ja tas būs nepieciešams.

10. solis:

Kad ir veikti asociēto infekciju slimību eksprestesti, testu rezultāti jāieraksta atbilstošajā testu rezultātu formā iepretim respondenta anonīmajam kodam.

11. solis:

Katrs respondents, lai pilnvērtīgi piedalītos pētījumā (pilnībā aizpildītu aptaujas anketu, nodotu bioloģisko materiālu infekciju eksprestestu veikšanai), tiek motivēts atbilstoši RSD metodoloģijai.

12. solis:

Ja kāda iemesla dēļ dalība pētījumā kādam potenciālajam respondentam tiek atteikta (piemēram, viņš neatbilst iekļaušanas kritērijiem) vai arī ja kādā pētījuma norises posmā (anketēšana, asins testu veikšana) MSM atsakās turpināt dalību, intervētājam šī informācija jāieraksta speciālā atteikumu monitoringa formā, norādot atteikuma iemeslus katrā konkrētajā situācijā.

1. The EMIS Network. EMIS 2010: The European Men-Who-Have-Sex-With-Men Internet Survey. Findings from 38 countries. Stockholm: European Centre for Disease Prevention and Control, 2013. <http://www.emis-project.eu/sites/default/files/public/publications/emis-2010_european_msm_internet_survey_38_countries_v5.pdf> (skatīts 27.04.2017.) [↑](#footnote-ref-2)
2. World Health Organization. Consolidated guidelines on HIV prevention, diagnosis, treatment and care for key populations. 2014 (reprinted in 2016): <http://apps.who.int/iris/bitstream/10665/128048/1/9789241507431_eng.pdf?ua=1&ua=1> (skatīts 27.04.2017.) [↑](#footnote-ref-3)
3. Dudareva S. et al. Zināšanas par HIV/AIDS un seksuālā riska uzvedība vīriešu, kam ir sekss ar vīriešiem, vidū Latvijā. 6.Latvijas Ārstu kongresa tēzes. Rīga, 2009.gada 19.-21.jūnijs, 22.-23.lpp. [↑](#footnote-ref-4)
4. Respondent Driven Sampling: <http://www.respondentdrivensampling.org/> [↑](#footnote-ref-5)
5. Wejnert C. An Empirical Test of Respondent-Driven Sampling: Point Estimates, Variance, Degree Measures, and Out-of-Equilibrium Data. Sociological Methodology, 2009. [↑](#footnote-ref-6)
6. Formu aizpilda un paraksta Pakalpojumu sniegšanā iesaistītais speciālists. [↑](#footnote-ref-7)